CELEX: 32018D0907(01)
Language: da
Date: 2018-09-06 00:00:00
Title: Kommissionens afgørelse af 6. september 2018 om udnævnelse af den faste, uafhængige formand på højt niveau og næstformanden for det panel, der er omhandlet i artikel 143 i Europa-Parlamentets og Rådets forordning (EU, Euratom) 2018/1046 (finansforordningen), for den resterende periode af deres nuværende mandat

7.9.2018   
               
               
                  DA
               
               
                  Den Europæiske Unions Tidende
               
               
                  C 315/3
               
            
         KOMMISSIONENS AFGØRELSE
         af 6. september 2018
         om udnævnelse af den faste, uafhængige formand på højt niveau og næstformanden for det panel, der er omhandlet i artikel 143 i Europa-Parlamentets og Rådets forordning (EU, Euratom) 2018/1046 (finansforordningen), for den resterende periode af deres nuværende mandat
         (2018/C 315/04)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU, Euratom) 2018/1046 af 18. juli 2018 om de finansielle regler vedrørende Unionens almindelige budget, om ændring af forordning (EU) nr. 1296/2013, (EU) nr. 1301/2013, (EU) nr. 1303/2013, (EU) nr. 1304/2013, (EU) nr. 1309/2013, (EU) nr. 1316/2013, (EU) nr. 223/2014, (EU) nr. 283/2014 og afgørelse nr. 541/2014/EU og om ophævelse af forordning (EU, Euratom) nr. 966/2012 (1), særlig artikel 143, stk. 3, og
         ud fra følgende betragtninger:
         
                     (1)
                  
                  
                     Panelet er hjørnestenen i systemet for tidlig opdagelse og udelukkelse (EDES) (herefter benævnt »EDES-panelet«). Dette interinstitutionelle panel blev oprettet i 2016 og har først og fremmest (eller blandt andet) til opgave på anmodning af de anvisningsberettigede i samtlige institutioner og organer at fremsætte henstillinger om at pålægge upålidelige erhvervsdrivende administrative sanktioner (udelukkelse fra tildeling af EU-midler og/eller pålæggelse af økonomiske sanktioner).
                  
               
                     (2)
                  
                  
                     Efter en offentlig indkaldelse af interessetilkendegivelser og en udvælgelse foretaget af et panel bestående af tre generaldirektører fra Kommissionen besluttede kommissærkollegiet den 5. juli 2016 (PV(2016) 2176) at udnævne Christian Pennera, tidligere juridisk rådgiver og generaldirektør for Europa-Parlamentets Juridiske Tjeneste, og Maria Isabel Rofes i Pujol, tidligere dommer ved Retten for EU-personalesager, til henholdsvis formand og næstformand for EDES-panelet for et mandat på fem år, som udløber den 4. juli 2021.
                  
               
                     (3)
                  
                  
                     Den 20. juni 2018 besluttede kommissærkollegiet endvidere at udnævne Christian Pennera og Maria Isabel Rofes i Pujol til henholdsvis formand og næstformand for Kommissionens specialiserede panel for økonomiske uregelmæssigheder, der er omhandlet i artikel 73, stk. 6, i Europa-Parlamentets og Rådets ophævede forordning (EU, Euratom) nr. 966/2012 (2) (herefter benævnt »ISIF-panelet«), for en periode på to år. Kommissionens ISIF-panel har en rådgivende rolle ved afgørelsen af, om der foreligger økonomiske uregelmæssigheder begået af ansatte, og hvilke følger sådanne uregelmæssigheder skal have. Der er også oprettet specialiserede paneler for økonomiske uregelmæssigheder i andre EU-institutioner.
                  
               
                     (4)
                  
                  
                     Med den nye finansforordning, der trådte i kraft den 2. august 2018, blev alle ISIF-paneler ophævet og deres beføjelser overført til EDES-panelet. Denne overførsel af beføjelser fra ISIF-panelerne til EDES-panelet vil imidlertid kun gælde for gennemførelsen af administrationsbevillinger fra den 1. januar 2019.
                  
               
                     (5)
                  
                  
                     Det skal sikres, at udnævnelsen af formanden samt formandens mandat, for så vidt angår behandlingen af økonomiske uregelmæssigheder begået af ansatte, fuldt ud opfylder kravene i finansforordningen med hensyn til formandens uafhængighed samt betingelserne for varigheden af dennes mandat og kravene i udvælgelsesproceduren. Dette bør også gælde for næstformanden.
                  
               
                     (6)
                  
                  
                     Navnlig med henblik på at garantere deres uafhængighed og integriteten af deres femårige mandat som henholdsvis formand og næstformand for EDES-panelet bør Christian Pennera og Maria Isabel Rofes i Pujol også for den resterende periode af deres nuværende mandat udnævnes til henholdsvis formand og næstformand for det fusionerede panel. Dette er endvidere nødvendigt, da mandatet for EDES-panelets formand ikke kan fornyes. I den forbindelse er det vigtigt at understrege, at den procedure, der blev fulgt i 2016 ved udnævnelsen af Christian Pennera og Maria Isabel Rofes i Pujol til henholdsvis formand og næstformand for EDES-panelet opfylder alle kravene i den nye finansforordning vedrørende udnævnelse af formanden og næstformanden for det fusionerede panel.
                  
               
                     (7)
                  
                  
                     Med henblik på at sikre gennemsigtighed og korrekt oplysning af erhvervsdrivende samt ansatte i EU's institutioner, organer, europæiske kontorer og agenturer skal disse udnævnelser offentliggøres og meddeles andre EU-institutioner, EU-organer, europæiske kontorer og agenturer —
                  
               BESTEMT FØLGENDE:
         
            Artikel 1
            Udnævnelser
            Christian Pennera og Maria Isabel Rofes i Pujol udnævnes til henholdsvis formand og næstformand for det panel, der er omhandlet i finansforordningens artikel 143, for den resterende del af deres mandat på fem år, som besluttet af kommissærkollegiet den 5. juli 2016 (PV(2016) 2176).
         
         
            Artikel 2
            Kontrakter som særlige rådgivere
            Som omhandlet i finansforordningens artikel 143, stk. 3, tilknyttes Christian Pennera og Maria Isabel Rofes i Pujol administrativt som særlige rådgivere for kommissær Günther Oettinger i overensstemmelse med bestemmelserne om særlige rådgivere, jf. C(2007) 6655 af 19. december 2007 som ændret ved Kommissionens afgørelse C(2014) 541 af 6. februar 2014.
            
                        1.
                     
                     
                        For at sikre Christian Penneras og Maria Isabel Rofes i Pujols uafhængighed og varigheden af deres mandat forlænges deres kontrakter som særlige rådgivere indtil udløbet af deres mandat. Christian Penneras kontrakt omfatter 70 arbejdsdage og 35 dages tjenesterejse, og Maria Isabel Rofes i Pujols kontrakt omfatter 60 arbejdsdage og 35 dages tjenesterejse. Antallet af arbejdsdage kan ændres ved administrative og budgetmæssige afgørelser. Christian Pennera og Maria Isabel Rofes i Pujol modtager for hver arbejdsdag et honorar, der beregnes på grundlag af grundlønnen for en tjenestemand ved Den Europæiske Union i lønklasse AD 16, løntrin 1.
                     
                  
                        2.
                     
                     
                        Christian Penneras og Maria Isabel Rofes i Pujols kontrakter som henholdsvis formand og næstformand for det i artikel 73, stk. 6, i den ophævede forordning (EU, Euratom) nr. 966/2012 omhandlede specialiserede panel for økonomiske uregelmæssigheder udløber den 31. december 2018.
                     
                  
                        3.
                     
                     
                        Kommissær Günther OETTINGER er i tilfælde af behørigt begrundede behov, og såfremt der er tilstrækkelige midler til rådighed, bemyndiget til at ændre kontrakterne for særlige rådgivere.
                     
                  
                        4.
                     
                     
                        Generaldirektøren for GD HR er bemyndiget til at gennemføre nærværende afgørelse ved at undertegne kontrakter på vegne af den myndighed, der har kompetence til at indgå ansættelseskontrakter.
                     
                  
         
            Artikel 3
            Offentliggørelse og meddelelse
            Generaldirektøren for GD HR pålægges at offentliggøre disse udnævnelser i C-udgaven af Den Europæiske Unions Tidende og at meddele dem til andre EU-institutioner, EU-organer, europæiske kontorer og agenturer.
         
         
            Udfærdiget i Bruxelles, den 6. september 2018.
            
               
                  På Kommissionens vegne
               
               Günther OETTINGER
               
                  Medlem af Kommissionen
               
            
         
         
            (1)  EUT L 193 af 30.7.2018, s. 1.
         
            (2)  Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (EUT L 298 af 26.10.2012, s. 1).